Szinte bárhol használható gipszkarton, csak megfelelő típust kell használni. - Nedves helyiségekben impregnált (nedvességálló) gipszkartont szabad csak használni. Ha jelentős nedvességnek van kitéve a fal, akkor külön vízszigetelő réteget kell rá felvinni. Egy ilyen módon vízszigetelt gipszkartonra akár csempézni is lehet. Az impregnált gipszkarton arról ismerhető meg, hogy zöld külső borítással van ellátva. - Tetőterekben, vagy ha a gipszkarton jelentős hőterhelésnek van kitéve, tűzgátló (hőálló) gipszkarton használata javasolt - tetőterek engedélyezéséhez szükséges is. A tűzgátló gipszkarton arról ismerhető meg, hogy rózsaszín külső borítással van ellátva.